CELEX: 32018R0198
Language: sl
Date: 2018-02-07 00:00:00
Title: Izvedbena uredba Komisije (EU) 2018/198 z dne 7. februarja 2018 o razveljavitvi Izvedbene uredbe (EU) št. 716/2012 o uvrstitvi določenega blaga v kombinirano nomenklaturo

10.2.2018   
            
            
               SL
            
            
               Uradni list Evropske unije
            
            
               L 38/7
            
         IZVEDBENA UREDBA KOMISIJE (EU) 2018/198
   z dne 7. februarja 2018
   o razveljavitvi Izvedbene uredbe (EU) št. 716/2012 o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev nekaterega blaga.
            
         
               (2)
            
            
               Z Izvedbeno uredbo (EU) št. 716/2012 (3) je Komisija uvrstila dve vrsti inkapsuliranega kolostruma v prahu pod tarifno številko 1901 kombinirane nomenklature kot „prehramben[e] proizvod[e] iz blaga iz tarifnih številk 0401 do 0404, ki ne vsebujejo kakava ali ga vsebujejo manj kot 5 mas. %, preračunano na popolnoma odmaščeno osnovo, ki niso navedeni ali zajeti na drugem mestu.“ Uvrstitev proizvodov pod tarifno številko 2106 kombinirane nomenklature je bila izključena, ker je Komisija zavzela stališče, da je besedilo tarifne številke 1901 zadevne proizvode opisovalo natančneje kot besedilo tarifne številke 2106.
            
         
               (3)
            
            
               Z Izvedbeno uredbo (EU) 2017/1343 (4) je Komisija uvedla novo dodatno opombo 4 v poglavju 19 kombinirane nomenklature, da bi zagotovila uvrstitev nekaterih užitnih prehrambenih proizvodov, ki je skladna s sodno prakso Sodišča Evropske unije. V skladu z novo dodatno opombo 4 v poglavju 19 kombinirane nomenklature je treba inkapsuliran kolostrum v prahu, ki je obravnavan v Izvedbeni uredbi (EU) št. 716/2012, uvrstiti pod tarifno številko 2106.
            
         
               (4)
            
            
               Zato bi bilo treba Izvedbeno uredbo (EU) št. 716/2012 razveljaviti, da bi se izognili morebitnim različnim tarifnim uvrstitvam inkapsuliranega kolostruma v prahu in zagotovili enotno uporabo kombinirane nomenklature v Uniji.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Izvedbena uredba (EU) št. 716/2012 se razveljavi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. februarja 2018
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor
         
         
            Generalni direktorat za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      (3)  Izvedbena uredba Komisije (EU) št. 716/2012 z dne 30. julija 2012 o uvrstitvi določenega blaga v kombinirano nomenklaturo (UL L 210, 7.8.2012, str. 6).
   
      (4)  Izvedbena uredba Komisije (EU) 2017/1343 z dne 18. julija 2017 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 186, 19.7.2017, str. 1).